**Pályázat a Munkaügyi Tanácsadói és Vitarendezési Szolgálat névjegyzékbe kerülésére**

**A pályázati feltételek**

1. A pályázaton az vehet részt, aki az alábbi feltételeknek megfelel:
   1. magyar nyelvtudás,
   2. büntetlen előélet,
   3. jogi egyetemi végzettség,
   4. a munkaügyi kapcsolatok területén szerzett, igazolható tapasztalat,
   5. adott régión belüli ismertség és elfogadottság a szociális partnerek körében,
   6. jó kapcsolatteremtő, együttműködési, kommunikációs készség és képesség,
   7. nyilatkozat a Kódexben foglaltak betartására.
2. A pályázat elbírálásánál előnyt élvez az a jelentkező, aki:
   1. az alternatív vitarendezés területén képesítéssel, vagy igazolt tapasztalattal bír,
   2. a munkajog területén képesítéssel, vagy igazolt tapasztalattal bír.
3. A pályázathoz csatolni kell a jelentkező:
   1. szakmai önéletrajzát,
   2. végzettséget, képzettséget, szakmai tapasztalatot igazoló dokumentumok egyszerű okirati másolatát,
   3. a büntetlen előélet igazolásához harminc napnál nem régebbi erkölcsi bizonyítványt.
4. A pályázathoz ajánlások, referenciák csatolhatók.

**A pályázatok elbírálása**

1. A beérkezett pályázatokat a felhívást közzé tévő szervezet összesíti, a konzorciumi partnerek értékelik bipartit módon és a feltételeknek megfelelő pályázatokat rangsorolják.
2. A rangsorolt pályázatokat a konzorciumi partnerek az NGM Munkaerőpiaci Főosztálya részére elküldik. Ezt követően azokat a Versenyszféra és a Kormány Állandó Konzultációs Fórumának Monitoring Bizottsága véleményezi. Az NGM Munkaerőpiacért és Képzésért Felelős Államtitkára, egyetértése esetén, a Szolgálat javasolt tagjait névjegyzékbe veszi.
3. A névjegyzékbe kerülés az (1) bekezdés szerinti rangsor alapján történik azzal, hogy a kevésbé fejlett régiókban 6-6 fő kerül a névjegyzékbe.
4. A névjegyzékbe kerülésről a Szolgálat működésének megkezdését legalább két héttel megelőzően döntést kell hozni és arról a pályázókat értesíteni.